SET กำลังทดสอบแนวต้านระยะสั้นที่สำคัญ
SET กำลังทดสอบแนวต้านตามที่แสดงอยู่ในรูป ซึ่งจะอยู่ที่ 1,205-1,215 สำหรับอาทิตย์นี้ ซึ่งตอนนี้ยังไม่มีสัญญาณอันตรายมากที่แนวต้าน แต่หากมีสัญญาณให้ขายเกิดขึ้น เราก็จะขอ Update เรื่องนี้ใน Market Timing ใน KS Website มากกว่าจะพูดตรงนี้
9 ก.ค. 2555

SET กำลังทดสอบแนวต้านตามที่แสดงอยู่ในรูป ซึ่งจะอยู่ที่ 1,205-1,215 สำหรับอาทิตย์นี้ ซึ่งตอนนี้ยังไม่มีสัญญาณอันตรายมากที่แนวต้าน แต่หากมีสัญญาณให้ขายเกิดขึ้น เราก็จะขอ Update เรื่องนี้ใน Market Timing ใน KS Website มากกว่าจะพูดตรงนี้ 
แต่สำหรับท่านที่ไม่สามารถเข้าถึงข้อมูลดังกล่าวใน KS Website คำแนะนำ ก็คือ ให้แบ่งขายออกมาส่วนหนึ่ง ถ้า SET หลุด 1,190 ระหว่างวัน พร้อมทั้ง SET50 หลุด 826 และดัชนีธนาคารหลุด 463 (ทั้ง 3 จุด) 
ควรจับตาแนวโน้มโลกด้วยขณะที่ SET กำลังทดสอบแนวต้านในรูป เพราะที่ SET รีบาวด์ขึ้นมาจากจุดต่ำวันที่ 5 มิ.ย. จาก 1,099 ก็เป็นการซิกแซกขึ้นมาตามแนวโน้มโลก เพราะฉะนั้น การจับตาแนวต้านและแนวโน้มของโลก จะช่วยในการคาดการณ์ ว่า SET จะรีบาวด์ต่อได้หรือไม่ ก็คือ ให้จับตาแนวต้านสำคัญของ CAC 40 ที่ 3,293 ซึ่งก็อยู่ใกล้มากแล้ว และระวังด้วยถ้า CAC 40 หลุด 3,180 ลงมา ก็อาจจะเตือนว่า Sentiment ในยูโรโซน ซึ่งมักจะกลับไปกลับมา ก็จะกลับมาเป็นลบอีก และระวังแนวโน้มโลกด้วย เมื่อดูจาก Wall Street ถ้าดัชนี S&amp;P ไม่สามารถฝ่าด่านสำคัญอาทิตย์นี้ที่ 1,380-1,396 
ในหุ้นหลักบ้านเรา ที่ขอ Update คือ เริ่มดูหวาดเสียวขึ้น หลังจากที่ SET50 ธนาคาร และพลังงานเข้าเขตและทดสอบด่านเมื่ออาทิตย์ที่แล้วตามที่มีรูปให้ดูใน Market Timing และอาจดูเสี่ยงขึ้น โดยเฉพาะถ้าดัชนี SET50 หลุด 826 และดัชนีธนาคารหลุด 463 ลงมาระหว่างวัน กรณีนั้นก็ระวังเจอแกว่งอีกรอบ โดย SET 50 อาจถอยลงไปทดสอบแถวๆ 820 และ/หรือ 812 ดัชนีธนาคารอาจถอยลงไปทดสอบ 459-457 ส่วนพลังงานที่ยังไม่สามารถฝ่าด่าน 20,953 ขึ้นมาได้ ก็ระวังแกว่ง โดยอาจดูแนวรับ PTT และ PTTEP ประกอบด้วย คือ PTT ระวังถ้าหลุด 330 แนวรับต่อไปแถวๆ 327 และ 325 อาจรับไม่อยู่ ส่วน PTTEP ระวังถ้าหลุด 174 อาจแกว่งลงไปทดสอบ 167 และ/หรือ 162 (โดยเฉพาะถ้าราคาน้ำมัน Brent ยังไม่สามารถทะลุด่าน 101-102 ขึ้นมาได้)
ในหุ้นเป็นตัวๆ และหมวดอื่นๆ ที่ขอ Update คือ หมวดโรงพยาบาล ที่ยังมีลุ้นซิกแซ็กขึ้นต่อ และยังแซงตลาดต่อได้ นอกจากนี้ก็กำลังทะลุขึ้นมา และมีลุ้นแซงหมวดธนาคารต่อได้อีก ซึ่งถ้าดูหมวดโรงพยาบาลเองแล้ว Upside Gap ก็ยังมีค่อนข้างเวอร์ (ตามรูปที่มีแสดงให้ดูใน Market Timing) เป็นตัวๆ ที่ขอ Update คือ BGH อาจต่อไปทดสอบ 114 และ 119 ที่ต้องค่อยๆ เลาะขึ้นไป กรณีแกว่งก็ดูแนวรับแถวๆ 108 และ 105104 BH กำลังเข้าเขตแนวต้านแถวๆ 87 ทะลุได้เป้าต่อไปดูยาก มีด่านที่ 102-103 หรือสูงกว่านั้นถ้าดูจากหมวด (แต่ระวังแกว่งอีกรอบถ้าหลุด 80 ลงมา) ส่วน KH ก็ยังเล็งขึ้นต่อไปทดสอบ 11, 11.80 หรือสูงกว่านั้น ที่แกว่งลงมา ดูแนวรับที่ 10.2010 ที่ขอเพิ่มเติม คือ VIBHA ทะลุ 7.60 ได้อาจต่อไป 8.30 และ/หรือ 8.50 หรือสูงกว่านั้น หมวด ICT ก็กำลังทะลุแนวต้าน 160 ขึ้นมาแล้ว โดยด่านที่เราต้องจับตาและ Update คือ ด่านวันที่ 9 และ 13 แต่ถ้าดูจาก ADVANC แล้ว ก็ยังเสี่ยงลุ้นต่อได้ และยังอาจเล็งซิกแซ็กขึ้นต่อไปที่เป้าอาจอยู่สูงขึ้นไป 268 และ/หรือ 314 โดยมีด่านระหว่างทางที่ 199 และ 210 และหุ้นอื่นที่จะขอ Update ต่อไป อาจจะเป็นในนี้ หรือใน Daily Market Timing รวมทั้งรูป Chart อื่นๆ ด้วย 
สำหรับแนวโน้มราคาทอง ก็ยังคงเหมือนที่คุยกันไปแล้ว นั่นคือ ยังแกว่งอยู่ที่โค้งหัวเลี้ยวหัวต่อ ซึ่งต้องรอดูอาการกันต่อไป แต่สถานการณ์อาจจะดีขึ้น อย่างน้อยระยะสั้นถ้าทะลุกลับขึ้นมายืนเหนือด่าน 1,640 เหรียญสหรัฐ ได้ ด่านอาทิตย์นี้มีที่ 1,624 เหรียญสหรัฐ และ 1,640 เหรียญสหรัฐ ระวังแกว่งอีกรอบถ้าหลุด 1,587 เหรียญสหรัฐลงมา กรณีนั้นอาจแกว่งลงไปทดสอบแนวรับที่ 1,550 เหรียญสหรัฐ และ 1,530 เหรียญสหรัฐ สำหรับทองบ้านเรา กำลังแกว่งที่ด่าน 24,330 และ 24,540 ปิดทะลุ 24,540 ได้อาจดูดีขึ้นอย่างน้อยในระยะสั้น และอาจรีบาวด์ต่อไปทดสอบ 25,300 แต่ระวังแกว่งถ้าหลุด 23,830 อาจแกว่งลงไปทดสอบ 23,600 และ/หรือ 23,440 หรือต่ำกว่านั้น